Publicēts:
Latvijas Vēstnesis
, 205,
30.12.2009.
Izdevējs: 
Ministru kabinets
Veids: 
noteikumi
Numurs: 
1480
Pieņemts: 
15.12.2009.
Stājas spēkā: 
31.12.2009.
Ministru kabineta noteikumi Nr.1480
 
Rīgā 2009.gada 15.decembrī (prot. Nr.88 53.§)
Neatliekamās medicīniskās palīdzības dienesta nolikums
Izdoti saskaņā ar 
Valsts pārvaldes iekārtas likuma
 
16.panta
 pirmo daļu
I. Vispārīgie jautājumi
1. Neatliekamās medicīniskās palīdzības dienests (turpmāk – dienests) ir veselības ministra pakļautībā esoša
tiešās pārvaldes iestāde.
2. Dienesta darbības mērķis ir īstenot vienotu valsts politiku neatliekamās medicīniskās palīdzības un katastrofu
medicīnas jomā.
II. Dienesta funkcijas, uzdevumi un tiesības
3. Dienestam ir šādas funkcijas:
3.1. organizēt un nodrošināt neatliekamo medicīnisko palīdzību iedzīvotājiem pirmsslimnīcas etapā;
3.2. organizēt apmācības neatliekamās medicīniskās palīdzības un pirmās palīdzības sniegšanā, kā arī
katastrofu medicīnā;
3.3. plānot katastrofu medicīnas sistēmas darbību, organizēt un nodrošināt neatliekamo medicīnisko palīdzību
ārkārtas medicīniskajās situācijās un katastrofās, kā arī gadījumā, ja nepieciešamais medicīniskās palīdzības
apjoms pārsniedz ārstniecības iestādes resursu iespējas;
3.4. glabāt medicīnisko ierīču un medikamentu valsts materiālās rezerves.
4. Lai īstenotu noteiktās funkcijas, dienestam ir šādi uzdevumi:
4.1. plānot, vadīt, koordinēt un sniegt neatliekamo medicīnisko palīdzību iedzīvotājiem ikdienā, ārkārtas
medicīniskajās situācijās un katastrofās;
4.2. plānot, organizēt un nodrošināt neatliekamo medicīnisko palīdzību pēc ārstniecības iestādes pieprasījuma,
ja nepieciešamais medicīniskās palīdzības apjoms pārsniedz ārstniecības iestādes resursu iespējas;
4.3. ārkārtas medicīniskajās situācijās organizēt personu pārvešanu un ievietošanu ārstniecības iestādē, kurā
iespējams sniegt nepieciešamo medicīnisko palīdzību;
1
/
4
4.4. koordinēt un nodrošināt medicīnisko evakuāciju valstī;
4.5. sadarbībā ar pašvaldībām koordinēt ārstniecības iestāžu katastrofu medicīnas plānu izstrādāšanu;
4.6. izstrādāt un reizi gadā aktualizēt valsts katastrofu medicīnas plānu un iesniegt to apstiprināšanai
Veselības ministrijā;
4.7. nodrošināt sadarbību ar citiem ārkārtas situāciju un katastrofu seku likvidēšanā iesaistītajiem dienestiem;
4.8. plānot un koordinēt rīcību sabiedrības veselības apdraudējuma gadījumā un sabiedrības veselības
ārkārtas situācijās;
4.9
. nodrošināt Pasaules Veselības organizācijas koordinācijas punkta funkcijas Starptautisko veselības
aizsardzības noteikumu darbības jomā;
4.10. nodrošināt Eiropas Savienības RAS-BICHAT (Bioloģiskā un ķīmiskā terorisma agrīnā brīdināšanas
sistēma) sistēmas darbību un kontaktpunkta funkcijas Latvijā;
4.11. nodrošināt dienesta personāla apmācību un kvalifikācijas uzturēšanu;
4.12. organizēt citu ārstniecības personu, studentu, rezidentu un cita neatliekamās medicīniskās palīdzības
nodrošināšanā iesaistītā personāla apmācību;
4.13. apmācīt un sagatavot ārstniecības personas dalībai starptautiskajās humānās palīdzības misijās;
4.14. sadarbībā ar profesionālajām asociācijām un organizācijām sagatavot mācību programmas neatliekamās
medicīniskās palīdzības un pirmās palīdzības sniegšanā, katastrofu medicīnā, kā arī pirmās palīdzības
pasniedzēju apmācībā;
4.15. apmācīt pirmās palīdzības pasniedzējus;
4.16. izsniegt, apturēt vai anulēt izglītības iestāžu vai pasniedzēju apliecības, kas ļauj veikt apmācību pirmās
palīdzības sniegšanā;
4.17. plānot un organizēt ārkārtas medicīnisko un ārkārtas sabiedrības veselības situāciju treniņu apmācības
un piedalīties tajās, kā arī organizēt praktiskās mācības pirmās palīdzības un neatliekamās medicīniskās
palīdzības sniegšanā;
4.18. piedalīties reģionāla, valsts un starptautiska mēroga civilās aizsardzības mācībās, katastrofu un krīžu
novēršanas un pārvarēšanas plānošanas un praktiskajās mācībās;
4.19. plānot nepieciešamos materiāltehniskos resursus neatliekamās medicīniskās palīdzības sniegšanai;
4.20. nodrošināt operatīvo medicīnisko rezervju veidošanu, uzturēšanu un atjaunošanu, kā arī uzraudzīt to
lietošanu;
4.21. izstrādāt, papildināt un attīstīt katastrofu medicīnas sistēmas darbības nodrošināšanai nepieciešamās
informācijas uzskaiti par valsts un pašvaldību ārstniecības iestāžu materiāli tehnisko nodrošinājumu, kā arī par
personām, kas ir apmācītas pirmās palīdzības sniegšanā;
4.22. izstrādāt priekšlikumus par dienesta un glābšanas dienestu nodrošinājumu ar medicīnisko aprīkojumu, tā
savietojamību un modernizāciju;
4.23. izstrādāt priekšlikumus par valsts materiālo rezervju veidošanu, atjaunošanu, nomaiņu, norakstīšanu un
nomenklatūras precizēšanu;
4.24. uzglabāt, uzskaitīt un atjaunot medicīnisko ierīču un medikamentu valsts materiālās rezerves, kā arī
organizēt to realizēšanu;
4.25. sadarbībā ar Nacionālajiem bruņotajiem spēkiem izstrādāt priekšlikumus par Nacionālo bruņoto spēku
2
/
4
nodrošinājumu ar medicīnisko aprīkojumu un organizēt apmācības aprīkojuma lietošanā;
4.26. piedalīties normatīvo aktu projektu izstrādē un atzinumu sniegšanā par citu institūciju sagatavotajiem
iestādes kompetencē esošajiem normatīvo aktu projektiem;
4.27. informēt sabiedrību par neatliekamās medicīniskās palīdzības saņemšanu un profilaktiskiem
pasākumiem sabiedrības veselības apdraudējuma gadījumā;
4.28. atbilstoši kompetencei izskatīt fizisku un juridisku personu sūdzības, iesniegumus un priekšlikumus;
4.29. veikt citus normatīvajos aktos noteiktos uzdevumus.
5. Dienestam ir šādas tiesības:
5.1. normatīvajos aktos noteiktajā kārtībā un gadījumā pieprasīt un bez maksas saņemt no valsts un
pašvaldību institūcijām un ārstniecības iestādēm dienesta uzdevumu izpildei nepieciešamo informāciju un
dokumentus, kā arī lūgt privātpersonām sniegt dienesta uzdevumu izpildei nepieciešamo informāciju un
dokumentus;
5.2. atbilstoši kompetencei sadarboties ar valsts pārvaldes iestādēm, fiziskām personām un privāto tiesību
juridiskām personām, kā arī ārvalstu institūcijām;
5.3. slēgt starpresoru vienošanos;
5.4. normatīvajos aktos noteiktajā kārtībā veikt iepirkumus iestādes darbības nodrošināšanai;
5.5. sniegt maksas pakalpojumus, saņemt ziedojumus, dāvinājumus un ārvalstu finansiālo palīdzību;
5.6. atbilstoši kompetencei organizēt seminārus, konferences un kongresus;
5.7. publicēt informatīvus un reklāmas materiālus un sniegt plašsaziņas līdzekļos informāciju par dienesta
kompetencē esošajiem jautājumiem;
5.8. pieaicināt ekspertus, lai veiktu ar dienesta darbību saistītus uzdevumus;
5.9. veikt citas normatīvajos aktos noteiktās darbības.
III. Dienesta struktūra
6. Dienestu vada direktors. Direktoru ieceļ amatā un atbrīvo no amata veselības ministrs. Direktoram var būt
vietnieki.
7. Direktors nosaka iestādes iekšējo organizatorisko struktūru.
8. Dienests var veidot teritoriālās struktūrvienības reģionālās daudzprofila slimnīcas stacionārās palīdzības
apkalpes zonā.
9. Dienesta teritoriālo struktūrvienību vada teritoriālās struktūrvienības vadītājs. Teritoriālās struktūrvienības
vadītāju pieņem darbā un atlaiž no darba direktors.
IV. Dienesta darbības tiesiskuma nodrošināšana un pārskata sniegšana
10. Dienesta darbības tiesiskumu nodrošina direktors. Direktors ir atbildīgs par pārvaldes lēmumu pārbaudes
3
/
4
© Oficiālais izdevējs "Latvijas Vēstnesis"
Ministru prezidents V.Dombrovskis 
Veselības ministre B.Rozentāle
sistēmas izveidošanu un darbību.
11. Dienesta amatpersonu lēmumus un faktisko rīcību var apstrīdēt, iesniedzot attiecīgu iesniegumu direktoram.
Direktora lēmumu var pārsūdzēt tiesā.
12. Direktora lēmumus (izņemot šo noteikumu 
11.punktā
 minēto lēmumu) un faktisko rīcību var apstrīdēt
Veselības ministrijā. Veselības ministrijas lēmumu var pārsūdzēt tiesā.
13. Dienests ne retāk kā reizi gadā sniedz veselības ministram pārskatu par pārvaldes funkciju izpildi un
dienestam piešķirto valsts budžeta līdzekļu izlietojumu.
V. Noslēguma jautājums
14. Atzīt par spēku zaudējušiem:
14.1. Ministru kabineta 2005.gada 11.oktobra noteikumus Nr.761 "
Katastrofu medicīnas centra nolikums
"
(Latvijas Vēstnesis, 2005, 164.nr.; 2008, 106.nr.; 2009, 17., 147.nr.);
14.2. Ministru kabineta 2009.gada 27.janvāra noteikumus Nr.92 "Neatliekamās medicīniskās palīdzības
dienesta nolikums" (Latvijas Vēstnesis, 2009, 17., 147.nr.).
4
/
4